G4S

G4S plc, tidligere Group 4 Securicor, er et sikkerhetsselskap med hovedsete i England. Ifølge selskapet selv omsetter selskapet for ca. 65 milliarder kroner årlig, og har 657 000 medarbeidere i 125 land (per 2013).Who we are Where we operate  – www.g4s.com

G4S er notert på London Stock Exchange og selskapet inngår i FTSE 100-indeksen. Det er sekundærnotert på Københavns Fondsbørs. 

Historie
Historien strekker seg tilbake til 1901 da danske Marius Hogrefe startet firmaet Kjøbenhavn Frederiksberg Nattevagt. I 1906 startet Sophus Falck firmaet Redningskorpset. I 2000 fusjonerte danske Falck med britiske Group4 og endret navn til Group4 Falck. De to firmaene Group4 Falck og Securicor kjøpte seg begge opp til å omfatte virksomheter i mange land. I juli 2004 slo Group 4 Falck seg sammen med Securicor plc til Group 4 Securicor. I oktober 2011 kunngjorde selskapet at det ville kjøpe Integrated Service Solutions, men oppkjøpet ble stanset av aksjonærene i G4S.

G4S i Norge
G4S Holdings (Norway) AS var den norske delen av sikkerhetsselskapet G4S. Konsernet hadde datterselskapene G4S Secure Solutions AS (vakt og alarm) og G4S Aviation Security (sikkerhetskontroll på Oslo lufthavn). Konsernet hadde 2 500 hel- og deltidsansatte (2013). Daglig leder for selskapet var Vidar Berg.

Det var en videreføring av vakttjenestedelen av de norske selskapene Falken og Verditjeneste. Den norske virksomheten omsatte for 1,2 milliarder kroner årlig og sysselsatte 2500 hel- og deltidsansatte.  Konsernet i Norge hadde datterselskapene G4S Secure Solutions AS (vakt og alarm) og G4S Aviation Security (sikkerhetskontroll på Oslo lufthavn). G4S Norge var i sin helhet eid av det internasjonale G4S plc, men i oktober 2013 inngikk Nokas avtale om overtagelse av hele G4S' virksomhet i Norge med forbehold om godkjennelse fra Konkurransetilsynet.Nokas kjøper G4S  – Aktuell SikkerhetNytt stort nordisk sikkerhetskonsern ser dagens lys – nokas.no Konkurransetilsynet godkjente oppkjøpet, og Nokas fusjonerte med G4S' vakttjenestevirksomhet i 2014.Nokas får kjøpe opp G4S i Norge . frifagbevegelse.no (20. januar 2014)

Stiftelsesdato ifølge Brønnøysundregistrene er 10. mars 1981.Nøkkelopplysninger fra Enhetsregisteret Selskapet var en videreføring av vakttjenestedelen av det norske selskapet Falken. Danske Falck kjøpte opp Falken 100% i 1996.Historien om Falck  – Falck Nutec Firmaet Verdisikring ble også innfusjonert i Falken. I 2000 fusjonerte danske Falck med britiske Group4 og endret navn til Group4 Falck. I 2003 ble den norske virksomheten delt i to: Falck Redning for redning og helse og Falck Norge med alarm- og vakttjeneste. Det er Falck Norge som ble videreført som G4S Holdings (Norway).

I juli 2004 ble Group4 Falck slått sammen med firmaet Securicor plc til G4 Securicor.Nøkkeltall og informasjon – G4S, hentet 13. januar 2013. Det norske selskapet endret navn til G4S Holdings (Norway) AS i 2006.Endring av foretaksnavn – Enhetsregisteret I 2008 ble datterselskapet G4S Aviation Security etablert etter at G4S fikk kontrakten på sikkerhetskontroll på Oslo lufthavn, Gardermoen.Nøkkelopplysninger fra Enhetsregisteret

Kontroverser
I rapporten «Farlige forbindelser», utgitt av Norsk Folkehjelp og Fagforbundet, ble G4S nevnt som et av tolv selskaper som hadde medansvar for «grove normbrudd» i Israels okkupasjon av de palestinske områdene.Norsk folkehjelp: «Farlige forbindelser» ,

Statens pensjonsfond har svartelistet selskapet på grunn av faren for at dets arbeidstagere i Qatar og De forente arabiske emirater blir utsatt for brudd på menneskerettighetene.

Referanser
Historien om Falck  – Falck Nutec 
History    – G4S, hentet 13. januar 2013 
Nøkkeltall og informasjon – G4S, hentet 13. januar 2013 

Eksterne lenker


Kategori:Britiske selskaper
Kategori:Sikkerhetsselskaper
Kategori:Selskaper etablert i 2004
Kategori:2004 i Storbritannia